Denne artikkelen er under arbeid. Som leser bør du være forberedt på at den kan være uferdig, og at innholdet kan endre seg fra dag til dag. Som bidragsyter bør du være forberedt på redigeringskollisjoner; det kan være lurt å kopiere teksten din til en annen tekstbehandler før du lagrer. Diskuter gjerne artikkelens struktur og innhold på diskusjonssiden.

Denne artikkelen omhandler administrative enheter.  For idrettslaget, se Strømsgodset Idrettsforening.
Strømsgodset kirke
**Strømsgodset** er et strøk i Drammen som utgjør den østlige delen av bydelen Gulskogen i Drammen og er et kirkesogn i Drammen prosti. Stedsnavnet er kanskje mest kjent for Strømsgodset Idrettsforening og dets fotballag.

Historikk
---------

Strømsgodset har fått sitt navn etter Strøm-gårdene som i årene 1543-44 ble innlemmet i Peder Hanssøn Litles, lensherre på Akershus, mange gods og eiendommer i Drammensregionen. Navnet på gårdene kommer av strømmen i elven utenfor, hvor avstanden mellom breddene er meget kort, og hvor det i *uminnelige tider* var et overfartsted. Godset bestod i alt 22 gårder i og omkring (det som senere ble) byen Drammen. Godset ble i 1647 solgt til Hannibal Sehested, stattholder i Norge, og gikk i 1680-årene i oppløsning da de enkelte gårdene ble solgt.

Etter den opprinnelige kirkeordningen sognet bygdelagene Lier, Bragernes, Strømsø, Strømsgodset og Konnerud til Lier prestegjeld, med Frogner kirke som hovedkirke. På Bragernes ble Hellig Trefoldighet kirke innviet 29. september 1628, og lagt som annekssogn under Lier prestegjeld. Hellig tre kors kirke ble oppført på Strømsø i 1667, også lagt under Lier, mens på Tangen ble Gjenløserens kirke oppført i 1696 og lagt som anneks til Skoger kirke i Sande prestegjeld. Bragernes og Strømsø prestegjeld ble utskilt fra Lier prestegjeld ved kgl. åpent brev 17. desember 1723, hvilket gjorde Strømsø, Strømsgodset og Konnerud til anneks under Bragernes. Konnerud kirke ble oppført i 1760

### Kommune

I det konstituerende møte med prestegjeldskommunnene og amtmannen.

---

en tidligere kommune i Buskerud som i 1843 ble slått sammen med Skoger. I 1964 ble Skoger og Drammen kommuner slått sammen. Strømsgodset kommune eksisterte bare fra 1838 til 1843. Strømsgodset kommune hadde kun en ordfører i perioden 1838-43: offiser og gårdbruker Gabriel Smith.

I dag 
På Sundland ligger det gamle jernbaneverkstedet, hvor Inkubator Sundland AS (senter for næringsutvikling) holder til i dag. Strømsgodset har virksomheter innen trevare, grafisk, handel og service, miljø og mekanisk industri. 

Strømsgodset kirke er en rektangulær kirke bygget i 1843 i tømmer. Arkitekten var Christian H. Grosch. Strømsgodset kirkes nye orgel i tidlig 1800-tallet romantisk stil ble innviet 28. august 2005.

Dikteren Per Sivle ligger gravlagt på Strømsgodset kirkegård, hvor det også er et minnesmerke over falne under 2. verdenskrig.

|  |  |
| --- | --- |
| Oppslagsverk/autoritetsdata | Store norske leksikon
 |



1. ↑  Borgen, Per Otto (1998). *Drammen byleksikon*. P.O. Borgen. s. 158-9. ISBN 8291649057.
2. 1 2  *Skogerboken*. no: [s.n.] 1931. s. 80.
3. ↑  Alsvik, Henning (1942). *Strømsø kirke i 275 år*. [Strømsø menighetsråd]. s. 12,18.
4. ↑  Prestegjeld og sogn i Buskerud
5. ↑  Frøland, Kaare (1992). *Vestfold fylkeskommune gjennom 150 år*. Vestfold fylkeskommune. s. 27-30.